Die wêreld in foto's – 16 Januarie 2020 | Maroela Media
Rocky "Soulman" Johnson, 'n WWE Heldesaal-stoeier en vader van die akteur Dwayne "The Rock" Johnson, is Woensdag op 75-jarige ouderdom oorlede. (Foto: WWE Inc, AP)
Die blare begin uitloop uit die stam van 'n swart gebrande boom naby Nattai, Australië, waar erge bosbrande baie van die woude vernietig het. Na die reën het die eerste groen knoppe reeds in sommige swart woude verskyn. (Foto: Rick Rycroft, AP)
Die verdedigende vroue-enkelspelkampioen, Naomi Osaka van Japan, hou die Daphne Ackhurst-beker vas voor die Australiese Ope-tenniskampioenskap in Melbourne, Australië, afskop. (Foto: Mark Baker, AP)
'n Hond wag saam sy eienaar in 'n tou terwyl die owerhede inwoners naby die Taal-vulkaan in Batangas in die Filippyne ontruim. Die Taal-vulkaan skud voortdurend weens aardbewings wat gebarste paaie in nabygeleë dorpe veroorsaak. (Foto: Aaron Favila, AP)
'n Seun huil ná 'n lugaanval deur die Siriese regering wat 'n mark en 'n nywerheidsgebied in Ariha, Sirië, getref het. (Foto: Ghaith Alsayed, AP)
Die laaste foto van die seuntjie ruk mens 'n bietjie. Kan myself hopelik nooit indink oor hoe die kind voel oor al die skietery en ontploffings en konflik waarin hy gebore is, en nie voor gevra het nie. Mense is so stupid om so aan te gaan. Hulle besef nie hoe kort die lewe is nie. Om ander mense op te blaas gaan hulle nie langer laat leef nie.